غزه ده فرقلی کسل لیک لر پیدا بولیب باشله گن. اسرائیل نینگ غزه گه قره تیلگن هجوم لری سببلی اوی لری نی ترک ایتیب کیتیش گه مجبور بولیب قالگن فلسطین لیک لر آره سیده تیری کسل لیک لری معما سی نینگ باشلب کیتگن لیگی بلدریلدی. فلسطین ساغلیق نی سقلش وزیری جواد عواد بیرگن تحریری بیانات لری ده, ساغلیق مسئول لری نینگ بیرلشگن ملت لر تشکیلاتی فلسطین لیک مهاجر لر گه یاردم آژانسی نینگ کمپ لری ده یشیتگن و سانی قریب 400 مینگ نفر دن عبارت بولگن ایریم فلسطین لیک لر ده فرقلی تیری (جلدی) کسل لیک لری نینگ پیدا بولیب قالگن لیگی نی ایسله تیب اوتدی. بیانات ده, اوشبو کمپ لر ده سو و تازه مواد بوییچه قیین چیلیک لر نینگ موجود ایکن لیگی نی بلدرگن عواد, خودی منه شو مهاجر لر نینگ ایریم لری نینگ سِل کسل لیگی گه چلینیب قالگن لیک لری نی بلدردی. اسرائیل نینگ هجوم لری نتیجه سیده ساغلیق مرکز لری و واکسین فعالیت لری بوییچه قیین چیلیک لرنینگ پیدا بولیب قالگن لیگی نی بلدرگن عواد, دوست اولکه لر نینگ یوبارگن یاردم لری و وزیرلیک نینگ امکانیت لری دن فایده له نیب اوشبو قیین چیلیک لرنی ییچیش گه حرکت ایتیتگن لیک لری نی معلوم قیلدی. اسرائیل, اوزاق ییل لر دن بیری محاصره سی آستیده گی غزه گه جولای آیی نینگ 7 نچی کونیده هوائی و خودی منه شو آیی نینگ 17 نچی کونیده ایسه پیاده هجوم لری نی باشله تیب یوبارگن ایدی. بیریلگن سونگگی بیانات لر ده اوشبو هجوم لر عاقبتیده جان بیرگن کیشی لرنینگ سانی نینگ 980 و یاره لنگن کیشی لرنینگ سانی نینگ ایسه 10 مینگ 196 نفر دن عبارت ایکن لیگی بلدریلگن ایدی.
پارتلش آرتیدن یانغین یوز بیرگن
